SA se tweede MasterChef: 'Werklikheid het nog nie ingesink' | SARIE
FOTO: verskaf / MNet
SA se tweede MasterChef: 'Werklikheid het nog nie ingesink'
Suid-Afrika het gisteraand, 11 September, 'n tweede MasterChef ryker geword. Kamini Pather het met dié titel weggestap.
Kamini, 'n 29-jarige blogger van Kaapstad, en Leandri van der Wat van Mafikeng het sake in die finale episode van dié kookkompetisie uitgespook. En Kamini het as wenner uit dié stryd getree.
"Ek glo dit steeds nie! Dit is ongelooflik!" het Kamini aan SARIE.com gesê. Sy is nie seker of sy 'n restaurant wil bestuur soos die vorige wenner Deena Naidoo nie, maar dié vrou het 'n klomp planne om die media-landskap van kos in Suid-Afrika te verander.
"Ek ondersoek produkte wat dit maklik gaan maak om kosstories (dit sluit in resepte, foto's en trends) digitaal met mekaar te deel."
En haar eie televisiereeks is ook 'n groot moontlikheid.
Kamini is 'n kosblogger en -fotograaf en ook 'n radio-omroeper. Hoewel sy nie geleentheid gehad het om te blog tydens dié kompetisie nie, sien sy uit om nou nuwe inhoud daarop te laai en só haar nuwe opwindende koservarings te deel.